পিয়ং ইয়াং
পিয়ং ইয়াং (কোরীয় ভাষায়: 평양) পূর্ব এশিয়ার রাষ্ট্র উত্তর কোরিয়ার রাজধানী শহর। প্রাদেশিক মর্যাদাবিশিষ্ট এই শহরটি কোরীয় উপদ্বীপের উত্তরভাগে অবস্থিত উত্তর কোরিয়া দেশটির পশ্চিম-মধ্য অংশে, তায়েদোং নদীর তীরে, কোরীয় উপসাগর (পীত সাগর) থেকে মূল ভূখণ্ডের ৪৮ কিলোমিটার অভ্যন্তরে একটি সমতল ভূমির উপরে অবস্থিত। শহরটি এখান থেকে উত্তর ও পূর্ব দিকে অনুচ্চ কিছু পর্বতমালার দিকে বিস্তৃত হয়েছে।
উত্তর কোরিয়া–বাংলাদেশ সম্পর্ক
সিমেন্টেক এবং ব্যা সিস্টেম বাংলাদেশ ব্যাংকের অর্থ পাচারের ঘটনার সাথে উত্তর কোরিয়ার সম্পৃক্ততার সন্ধান পায়। ২০১৬ সালের আগস্ট মাসে উত্তর কোরিয়া দূতাবাসের প্রথম সেক্রেটারি হ্যান সন ইক "অবৈধ কার্যকলাপ"-এর অভিযোগে বহিষ্কৃত হন। প্রায় অর্ধ-মিলিয়ন ডলার মূল্যের সিগারেট ও ইলেকট্রনিক পণ্য চোরাচালানির সময় তাকে ধরা হয়। জানুয়ারি, ২০১৭ সালে হ্যান একটি রোলস রয়েস বাংলাদেশে আনেন, যা কিনা বাংলাদেশ কাস্টমস বাজেয়াপ্ত করে।